Document ID: 31979L0661

31979L0661
L 192/35
JURNALUL OFÍCIAL AL UNIUNII EUROPENE
DIRECTIVA CONSILIULUI
din 24 iulie 1979
de modificare a Directivei 76/768/CEE privind aproprierea legislației statelor membre cu privire la produsele cosmetice
(79/661/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 100,
având în vedere propunerea Comisiei,
întrucât articolul 5 din Directiva 76/768/CEE a Consiliului din 27 iulie 1976 privind aproprierea legislației statelor membre cu privire la produsele cosmetice (1) stabilește că, după expirarea perioadei de trei ani de la intrarea în vigoare a directivei, substanțele și coloranții menționați la anexa IV sunt fie definitiv admiși, fie definitiv interziși, fie menținuți pentru încă trei ani în anexa IV, fie eliminați din toate anexele;
întrucât, având în vedere complexitatea problemelor care trebuie rezolvate, acest termen limită nu poate fi respectat și, prin urmare, trebuie prelungit,
ADOPTĂ PREZENTA DIRECTIVĂ:
Articolul 1
Directiva 76/768/CEE se modifică după cum urmează:
1.
La articolul 5 primul paragraf, textul „Pentru o perioadă de trei ani de la intrarea în vigoare a prezentei directive” se înlocuiește cu „până la 31 decembrie 1980”.
2.
La articolul 5 al doilea paragraf, textul „La data expirării perioadei de trei ani” se înlocuiește cu „Începând cu 1 ianuarie 1981”.
Articolul 2
Statele membre adoptă toate măsurile necesare pentru a se conforma prezentei directive până la 30 iulie 1979. Statele membre informează de îndată Comisia cu privire la aceasta.
Articolul 3
Prezenta directivă se adresează statelor membre.
Adoptată la Bruxelles, 24 iulie 1979.

Labels: 1
15